Peter Gregor (cestovateľ)

Peter Gregor (* 28. október 1986, Bratislava) je slovenský cestovateľ, publicista, hudobník (štýl dark ambient, dungeon synth ), básnik a podnikateľ. Jeho otec je slovenský filozof Vlado Gregor.

 Životopis 
Absolvoval štúdium na Pedagogickej a sociálnej akadémii. Ako nadšenec autentického cestovania sa v roku 2010 vydal stopom z Istanbulu do Káhiry. Opakovane navštívil Irak, na jar v roku 2013 a v októbri 2023 Afganistan už pod vládou Talibanu. V marci roku 2018 pristál do južnej provincie Somálska - Jubbaland, kde bol prvým bielym turistom od roku 1990. Spolu s horolezcom Martinom Jurišom vystúpil v novembri 2018 na najvyšší vrchol Iraku - Cheekha Dar, pričom išlo o prvý slovenský výstup. V roku 2019 navštívil územie hnutia Hizballáh v Libanone, priamo na hranici s Izraelom. Peter navštevuje územia, ktoré sú turisticky dlhodobo nepoznané alebo zasiahnuté konfliktom. Jeho posledné kroky viedli do vojny poznačeného Jemenu v máji roku 2023 a v januári v roku 2024, kedy navštívil bojmi zasiahnutý prístav Aden a rok neskôr zase Rožavu - (prevažne) kurdský región v Sýrii necelý mesiac po páde prezidenta Baššára Asada.

O svojich cestách aktívne prednáša, bloguje, publikuje v renomovaných časopisoch alebo poskytuje rozhovory pre známe internetové portály.

 Hudobná tvorba 
Peter Gregor je so svojím projektom Project Gregus predstaviteľom hudobného žánru Dungeon Synth. V roku 2021 mu vyšiel album s názvom "Return of the sun" pod hlavičkou ukrajinského vydavateľstva Depressive Illusions Records. Rok na to sa jeho skladba "Trolls Movement" objavila na česko-slovenskej kompilácii tohto žánru s názvom Czech & Slovak Dungeon Synth Compilation, vydavateľstvo Sky Burial. Rok 2023 sa niesol v znamení nahrávky "Hunting the peace" od talianskeho vydavateľa Earth & Sky Productions, kde sa objavila skladba "Positive Dungeon" s vokálom od speváka Croma zo známej slovenskej atmosferickej metalovej skupiny "Orkrist."  Svoje domovské vydavateľstvo našiel vo Fínsku. Center Of The Earth Records sa postaralo o jeho dve nahrávky - "Ghost awakening" a "Before the castle was closed."

Rok 2025 bol opäť plný hudobnej inšpirácie. Peter vydáva svoje ďalšie album na vinylovej platni. "Purple Sky Beloved" sa stretáva s mnohými pozitívnymi reakciami.

 Publikovanie 
 Knihy 
Vydal knihu Mimo turistickej zóny v slovenskom a českom jazyku.


 Blogy 
 Blog na blog.sme.skBlog na blog.sme.sk

 Referencie 

 Externé odkazy 
 Oficiálna stránka
 travelcourage.com  
 projectgregus.com 

Kategória:Slovenskí cestovatelia
Kategória:Slovenskí publicisti
Kategória:Slovenskí podnikatelia
Kategória:Osobnosti z Bratislavy